123 



noget udenfor Rammen. Da Verdenskrigen havde varet et Par 

 Aar, begyndte det at blive en almindelig Antagelse, at Stærene 

 var aftagne i Tal; det er nu altid en Sag, der ikke er saa let 

 at afgøre, og som man skal vogte sig for at dømme om ud fra 

 Forholdene paa et enkelt Sted; hvor forsigtig man skal være 

 hermed, kan jeg give et Eksempel paa fra en anden Fugl. I de 

 senere Aar har der her i Parken ynglet 3 — 4 Par Nattergale og 

 ligesaa mange Par i Skoven; i 1918 var her slet ingen i Parken, 

 kun et Par i Skoven. Det laa nær at tænke sig, at Nattergalene 

 var fangede bort paa deres Træk sydefter eller havde været Gen- 

 stand for en eller anden Katastrofe; men da jeg saa kom over 

 til Nordsjælland i Juni, hørte jeg, hvorledes her vrimlede af 

 Nattergale, Det vilde nu ikke være saa mærkeligt, om Stærene 

 i Massevis var dræbte sydpaa under Krigen; naar man læste, 

 vistnok allerede i 1916, at der var Maksimalpris i Tyskland paa 

 Spurve 30 Pf., og paa Krager IV2 Mk, kan man omtrent tænke 

 sig, hvad Værdi en Stær maatte have. I min Dagbog for 1917 

 er jeg flere Gange inde paa Spørgsmaalet, kommer sluttelig til 

 det Resultat, at Stærene her paa Sanatoriet yngler omtrent i 

 samme Tal som sædvanlig, men at der i Egnen som Helhed var 

 langt færre ynglende Stære; Resten af Aaret viste der sig ogsaa 

 færre. Særligt i Optegnelserne fra Efteraaret kommer dette frem 

 atter og atter, og der er vist ingen Tvivl om, at det er rigtigt nok. 

 I 1915 derimod imponerede Stærene mig i Foraaret med deres 

 store Antal. 19 April omtrent Kl. 7V2 Aften kom der flyvende 

 over Sanatoriet nogle vældige Flokke, hvis Individantal jeg an- 

 slaar til 5 — 6000; de slog sig ned i nogle høje Bøgetræer, der 

 var saa tæt besatte, at Kvistene bøjede sig under Vægten og det 

 ganske saa ud , som om de var fulde af store sorte Frugter. 

 Stærene var meget urolige, sad kun kort, fløj op med en vældig 

 Brusen, gjorde nogle korte Sving for saa atter at sætte sig. Da 

 de havde været her et Kvarterstid, fløj hele Flokken nordpaa; 

 det samme Fænomen havde vist sig Aftenen forud. Her paa 

 Sanatoriet var ingensinde set noget lignende; vore egne Stære 

 holdt til her som sædvanlig, var i Lag med Redebygning. Jeg 

 er tilbøjelig til at tro, at den store Flok var Stære, som paa en 

 eller Maade var bleven husvilde og nu havde samlet sig her; 

 en lignende Mængde traf jeg 3 Juni i Inddæmningen ; der fløj her en 

 Flok omkring paa vistnok en halv Snes Tusinde om Aftenen. De 

 foretog Flyveøvelser, som man hyppigt ser Stærene gøre om 



